CELEX: 62018TN0375
Language: lv
Date: 2018-06-19 00:00:00
Title: Lieta T-375/18: Prasība, kas celta 2018. gada 19. jūnijā – Gollnisch/Parlaments

8.10.2018   
            
            
               LV
            
            
               Eiropas Savienības Oficiālais Vēstnesis
            
            
               C 364/12
            
         
      Prasība, kas celta 2018. gada 19. jūnijā – Gollnisch/Parlaments
      (Lieta T-375/18)
      (2018/C 364/12)
      Tiesvedības valoda – franču
      
         Lietas dalībnieki
      
      
         Prasītājs: Bruno Gollnisch (Villiers-le-Mahieu, Francija) (pārstāvis: B. Bonnefoy-Claudet, advokāts)
      
         Atbildētājs: Eiropas Parlaments
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  konstatēt, ka Delegācijas attiecībām ar Japānu priekšsēdētāja lēmums, kas paziņots 2018. gada 20. martā, ir prettiesisks;
               
            
                  —
               
               
                  atcelt šo lēmumu;
               
            
                  —
               
               
                  kopumā atcelt Eiropas Parlamenta priekšsēdētāja, kā arī Eiropas Parlamenta ģenerālsekretāra netiešu lēmumu noraidīt tiem 2018. gada 2. maijā iesniegtās sūdzības;
               
            
                  —
               
               
                  atcelt pēc iepriekš minētajiem aktiem pieņemtos aktus un veiktos pasākumus;
               
            
                  —
               
               
                  piešķirt prasītājam 1 euro summu kā kompensāciju par morālo kaitējumu, kas izriet no tā izslēgšanas no parlamenta ceļojuma un atlīdzības, uz ko tam ir tiesības, neievērošanas;
               
            
                  —
               
               
                  piešķirt viņam arī summu 3 500 euro apmērā par izdevumiem, kas radušies, sagatavojot šo prasību;
               
            
                  —
               
               
                  piespriest Eiropas Parlamentam atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza divus pamatus.
      
                  1.
               
               
                  Pirmais pamats attiecas uz īstenošanas noteikumu, ar kuriem reglamentē delegāciju darbu un braucienus ārpus Eiropas Savienības, pārkāpumu.
               
            
                  2.
               
               
                  Otrais pamats attiecas uz tiesību uz efektīvu tiesību aizsardzību un uz labu pārvaldību pārkāpumu.